П Р О Т О К О Л   №  57

ОТ ЗАСЕДАНИЕТО НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС,
ПРОВЕДЕНО НА  17.10.2012 г.

ПРИСЪСТВАТ: Милка Итова, Светла Петкова, Магдалена Лазарова, Камен Иванов, Галя Георгиева, Румен Боев, Даниела Костова, Елка Атанасова, Ясен Тодоров.

ОТСЪСТВА: Камен Ситнилски.

Представител на Инспектората – Ана Караиванова – Главен инспектор в Инспектората към ВСС - ОТСЪСТВА.

На заседанието присъстваха:

1.	Експертен сътрудник: Мария Христова - директор на Дирекция "СККМСС" в Администрацията на Висш съдебен съвет.

Протоколирал: Нели Иванова.

І. РАЗНИ:

Р-1. ОТНОСНО: Извънредно периодично атестиране на Бойко Евлогиев Найденов – директор на Националната следствена служба и заместник на главния прокурор по разследването, на основание § 129, ал. 2 от ЗСВ.

Комисия по предложенията и атестирането

Р  Е  Ш  И:

1.1.	ОТЛАГА РАЗГЛЕЖДАНЕТО на т. Р-1 от настоящия дневен ред за следващото заседание на Комисията по предложенията и атестирането, тъй като в момента се изготвя атестирането.

1.2.	ПРЕДЛАГА на Висшия съдебен съвет да отложи разглеждането на т. 2 от дневния ред на ВСС, предвиден за 18.10.2012 г., за следващото заседание на Висшия съдебен съвет.
 
Р-2. ОТНОСНО: Обсъждане на предложението от петима членове на Висшия съдебен съвет г-н Евгени Диков Диков – прокурор във Върховната касационна прокуратура, завеждащ сектор „Противодействие на престъпленията против личността и трафика на хора” в отдел 09 да бъде избран за директор на Националната следствена служба.

(Вносители: г-н Румен Боев, г-н Румен Георгиев, г-жа Галя Каракьозова, г-н Калин Калпакчиев и г-н Камен Иванов)

Докладва г-жа Итова – председател на Комисията по предложенията и атестирането: Постъпило е предложение от петима членове на Висшия съдебен съвет г-н Евгени Диков Диков – прокурор във Върховната касационна прокуратура, завеждащ сектор „Противодействие на престъпленията против личността и трафика на хора” в отдел 09, да бъде избран за директор на Националната следствена служба. Вносители на предложението са г-н Румен Боев, г-н Румен Георгиев, г-жа Галя Каракьозова, г-н Калин Калпакчиев и г-н Камен Иванов. Към предложението има писмено съгласие и кадрова справка, изготвена по образец. Спазени са изискванията на ЗСВ и приетите от ВСС процедурни правила. С оглед на изложеното предлагам да се внесе предложението за издигането на кандидатурата на г-н Евгени Диков Диков – прокурор във Върховната касационна прокуратура за директор на Националната следствена служба, в заседанието на Висшия съдебен съвет, насрочено за 18.10.2012 г.

Комисия по предложенията и атестирането

Р  Е  Ш  И:

2.1. ВНАСЯ предложението от петима членове на Висшия съдебен съвет г-н Евгени Диков Диков – прокурор във Върховната касационна прокуратура, завеждащ сектор „Противодействие на престъпленията против личността и трафика на хора” в отдел 09 да бъде избран за директор на Националната следствена служба, в заседанието на Висшия съдебен съвет, насрочено за 18.10.2012 г.

2.1. На основание чл. 204, ал. 2, т. 2 от ЗСВ във вр. с § 129, ал. 2 от ЗИДЗСВ открива процедура за извънредно периодично атестиране на Евгени Диков Диков – прокурор във Върховната касационна прокуратура, завеждащ сектор „Противодействие на престъпленията против личността и трафика на хора” в отдел 09.

2.2. На основание чл.59 ал.2 от Методиката за атестиране (приета с решение на ВСС по протокол № 39/28.11.2011 г.), ОПРЕДЕЛЯ комисия в състав - г-жа Магдалена Лазарова, г-жа Елка Атанасова и г-жа Галя Георгиева да извършат проверка на дейността на Евгени Диков Диков – прокурор във Върховната касационна прокуратура, завеждащ сектор „Противодействие на престъпленията против личността и трафика на хора” в отдел 09.

2.3. Да се изискат от Главния прокурор на Република България необходимите документи за провеждане на атестиране, съгласно принципно решение на Комисия по предложенията и атестирането по протокол №. 40/01.11.2011 г., т. Д-3.

2.4. На основание Раздел ІІ, т. 2 от Процедурните правила за издигане на кандидатури, представяне и публично оповестяване на документи, изслушване на кандидатите и провеждане на избор за директор на Националната следствена служба ДА СЕ ИЗИСКА от Комисия „Професионална етика и превенция на корупцията”  на  ВСС мотивирано становище за притежаваните нравствени качества от Евгени Диков Диков – прокурор във Върховната касационна прокуратура, завеждащ сектор „Противодействие на престъпленията против личността и трафика на хора” в отдел 09.

Р-3. ОТНОСНО: Насрочване на следващо заседание на Комисията по предложенията и атестирането.

Комисия по предложенията и атестирането

Р  Е  Ш  И:

3.1. НАСРОЧВА следващо заседание на Комисията по предложенията и атестирането на 23 октомври 2012 г., от 10,00 часа, в заседателната зала на Висш съдебен съвет, ул. „Екзарх Йосиф” № 12, етаж 3.

3.2. ВКЛЮЧВА в дневния ред на Комисията по предложенията и атестирането, за разглеждане и отлагане от заседанието на ВСС (насрочено за 25.10.2012 г.) следните точки:

- Предложение от административния ръководител - председател на Окръжен съд гр. Перник за поощряване на Георги Стоянов Гусев – съдия в Окръжен съд гр. Перник с ранг „съдия във ВКС и ВАС”, с отличие „личен почетен знак: първа степен - златен” и парична награда в размер на основното му месечно възнаграждение, на основание чл. 303, ал. 2, т. 2, буква „а” и ал. 3 т. 1 от ЗСВ, поради навършване на 65-годишна възраст и проявен висок професионализъм, образцово изпълнение на служебните задължения и високи нравствени качества. (вх.№ 11-06-759/03.10.2012 г.)

- Предложение от административния ръководител – окръжен прокурор на Окръжна прокуратура гр. Плевен за поощряване на Славчо Георгиев Славов – заместник на административния ръководител – заместник-окръжен прокурор на Окръжна прокуратура гр. Плевен с ранг „прокурор във ВКП  и ВАП”, с отличие личен почетен знак „първа степен - златен” и с парична награда в размер на основното му месечно възнаграждение, поради навършване на 60-годишна възраст, (вх. № 11-09-280/01.10.2012 г.)

ПРЕДСЕДАТЕЛ НА
КОМИСИЯ ПО ПРЕДЛОЖЕНИЯТА
И АТЕСТИРАНЕТО:

     МИЛКА ИТОВА

Експертeн сътрудниu: 

Директор на Дирекция "СККМСС" 
в Администрацията на Висш съдебен съвет:

Мария Христова         ………………………

Сътрудник на КПА:

Нели Иванова     …………………………...